Passasiers skarrel toe bus vlamvat | Maroela Media
Die passasiers van 'n bus het Woensdagoggend 'n noue ontkoming gehad toe dié bus op die N1 in Johannesburg aan die brand geslaan het.
Shawn Herbst, woordvoerder van Netcare 911, sê in 'n verklaring die passasiers kon daarin slaag om net betyds uit die brandende bus te ontsnap toe dit naby die William Nicol-afrit op die N1 in Fourways in die rigting van Rivonia vlamgevat het.
Volgens Herbst is die nooddienste omstreeks 06:53 na die toneel ontbied waar die brand intussen na die wa van 'n vragmotor versprei het.
Bagasie het verspreid oor die toneel gelê soos passasiers gespook het om hul besittings te red.
Die verkeer het weens die voorval in die gebied opgehoop. Russel Meiring, woordvoerder van ER24, sê in 'n verklaring die nooddienste het vanoggend gesukkel om op die toneel te kom weens motoriste wat die noodbaan gebruik het.
Meiring versoek motoriste om plek te maak vir nooddiensvoertuie en liefs nié van die noodbaan of van die skouers van 'n pad gebruik te maak nie.
"Ons probeer om so gou as moontlik op die toneel van 'n noodgeval te kom aangesien enkele minute die verskil tussen lewe en dood kan beteken. Ons doen 'n beroep op die publiek op ons paaie om meer vergewensgesind teenoor ons te wees," sê Meiring.
Die besonderhede oor hoe vanoggend se brand ontstaan het, is onduidelik. Die plaaslike owerhede was wel op die toneel.
En die noodbaan is deur SELFSUGTIGE mense gebruik wat GEEN RESPEK aan andere kan betoon nie. Daar is groot fout in ons samelewing.
Selfs toe ek enkele maande gelede in stadsverkeer met noodligte aan met 'n familielid hospitaal toe probeer jaag het, het die meeste mense nie saamgewerk en padgegee nie. Nee wat, hulle bly in die pad en maak asof hulle nie jy en jou noodgeval respekteer nie.
Ons samelewing is vrot en ons moet ernstig introspeksie doen.
Ons almal weet en beleef daagliks hoe taxi's en dan ook ander voertuie verbysnel in die noodbane. Wetstoepassing is amper "non-existent" en somstyds volg selfs verkeersvoertuie die taxi's EN nie om hulle af te trek nie. Sou verkeersdepartemente die nodige wetstoepassings OP DIE REGTE PLEKKE EN TYE doen, sal hierdie oproep van hulle nie nodig wees nie. Die wette is reeds daar, dit moet net toegepas word deur verkeer. Dit sal sommer die sterftesyfers op ons paaie ook verminder as daar weer paddissipline is. Tans is daar geen of min respek vir ander padgebruikers op meeste van ons paaie en… Lees meer »